Запамінальным атрымаўся і музычны падарунак – канцэртная праграма, вядучай і рэжысёрам якой была дырэктар цэнтра эстэтычнага выхавання,дэпутат раённага Савета дэпутатаў Таццяна Захарыч. Гучала цудоўная музыка, бралі за жывое песні і вершы, стваралі настрой танцы. Што і казаць, з асаблівым настроем выступалі ў гэты вечар артысты школы мастацтваў, Палаца культуры, навучальных устаноў горада і раёна. І ўдзячныя гледачы, заслужаныя людзі нашага краю, прымалі гэтыя падарункі шчыра – бурнымі апладысментамі.